ઘણા લોકો એ વાતથી અજાણ હોય છે કે ભારતમાં વેલ્થ ટેક્સ છે અને તેની ચૂકવણી કયા સંજોગોમાં કરવાની હોય છે . ઉદાહરણ તરીકે ખૂબ ઓછા લોકો જાણે છે કે તેઓ જો રૂપિયા 30 લાખથી વધારે રકમની કાર ખરીદશે તો તેમણે વેલ્થ ટેક્સ ચૂકવવો પડે છે . અહીં આગળ વધતા પહેલા એટલું સમજી લેવું જોઇએ કે વેલ્થ ટેક્સ એવો ટેક્સ છે જે બિનઉત્પાદક સંપત્તિ પર ચૂકવવામાં આવે છે . આ ટેક્સ કેવી સંપત્તિ પર ચૂકવવો પડે છે તેને વધારે સારી રીતે સમજવા માટે અમે અહીં કેટલાક ઉદાહરણો આપી રહ્યા છીએ . . . અહીં વેલ્થના અર્થમાં એવી વસ્તુઓ આવરી લેવામાં આવે છે જો મૂલ્યવાન હોય પણ તેનો ઉપયોગ ઉત્પાદનમાં કરવાને બદલે લક્ઝરી તરીકે કરવામાં આવતો હોય . આ કારણે જ પ્રોડક્ટિવ એસેટ્સ જેમ કે બેંક ફિક્સ્ડ ડિપોઝિટ , મ્યુચ્યુઅલ ફંડંસ અન્ય રોકાણ સાધનો વેલ્થ ટેક્સની નીચે આવરી લેવામાં આવતા નથી . આ કારણે તેના પર વેલ્થ ટેક્સ ચૂકવવો પડતો નથી . રૂપિયા 30 લાખથી વધારે મૂલ્યની સંપત્તિ પર 1 ટકા વેલ્થ ટેક્સ ચૂકવવો પડે છે . આ માટે વ્યક્તિએ વેલ્થ ટેક્સ રિટર્ન ફાઇલ કરવું પડે છે . વ્યક્તિગત , હિન્દુ સંયુક્ત કુટુંબ અને કંપનીઓએ તેમના વેલ્થ ટેક્સ રિટર્ન ફોર્મ બીએમાં ફાઇલ કરવા પડે છે . આ રિટર્ન પર એસેસીએ હસ્તાક્ષર કરવા પડે છે . વેલ્થ ટેક્સથી કેવી રીતે બચી શકાય ? વેલ્થ ટેક્સની જોગવાઇઓમાંથી બચવા માટે પણ કેટલાક રસ્તા છે . જેમ કે રૂપિયા 50,000થી વધારે કેશ રાખવી નહીં . જો આપની પાસે બીજુ મકાન હોય તો તે આપના સ્પાઉસના નામે હોય . વધારે ગોલ્ડ અને જ્વેલરી રાખવી નહીં . જો આપને લક્ઝુરિયસ કાર્સનો શોખ હોય તો તે રૂપિયા 30 લાખની અંદર આવે તેવી રીતે લેવી .